ལན།མདོ་དྲི་མེད་གཟི་བརྗིད་ལས་ཐེག་པ་དྲུག་པ་དྲང་སྲོང་ཐེག་པ་གཏན་ལ་ཕབས་སྐབས་སུ་གསུངས་པའི་རབ་བྱུང་བས་འཆང་ཆོག་གི་རྫས་རྒྱས་པ་ལ།གཙང་རྫས་སྡེ་བཅུ།ཞེས་གསུངས་པ་ནི།༡གཞི་བསྐུར་རམ་ལྷུང་བཟེད།༢ཧོས་རུའམ་འཁར་གསིལ།༣པད་ཆ་པད་ཁུག་སྔོན་པོ།༤ཚེམས་ཁབ་དབལ་མོ་སོ་ལེབ།༥ཁྲུས་བུམ།༦ལྕགས་ཀྱི་སྤུ་གྲི།༧གླེགས་བམ།༨སྒྲ་སྙན་ཐེབ་ཙེ།༩པད་ཟངས་ཚན་སྣོད།༡༠དྲི་ཞིམ་སྨན་སྡོང་བཅས་ཡིན་པ་དང་།དེ་ལས་བསྡུས་པ་ནི།རིན་ཆེན་རྫས་ལྔ་སྟེ།༡ཧོས་རུ།༢ཁྲུས་བུམ།༣སྤུ་གྲི།༤ཚེམ་ཁབ།༥གཞི་བསྐུར་དང་ལྔའོ།།